《一素亭和见素韵二首 其二》
明代·郑岳

郡郭风光此具观，频来杖屦不辞难。花枝诘曲池边过，山色崔嵬雨后看。

轩冕已抛全世局，图书终不厌儒酸。病馀筋力犹供客，日课园蔬侑素盘。

作者简介：福建莆田人，字汝华。弘治六年进士。授户部主事。累迁江西左布政使。宁王朱宸濠夺大量民田，民立寨自保，宸濠欲加兵，岳持不可。后为李梦阳所讦，夺官为民。世宗即位，起抚江西。旋召为大理卿，陈刑狱失平八事，迁兵部左侍郎。后乞休归。有《莆阳文献》、《山斋集》。